NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22138)
  + [Valencià](/va/acuerdo/22774)






Selector de idioma

Leer

* [Español](/es/acuerdo/22348)
* [Valencià](/va/acuerdo/22403)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS[Butlletí Oficial Universitat d'Alacant](/ca/Publicacion)
=================================================================================================================================================================================================

Secretaria General

Butlletí Oficial Universitat d'Alacant





NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS

Data d'aprovació
:   24/02/2022

Data de publicació
:   25/02/2022

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/22946)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22211)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22477)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS&url=https://www.boua.ua.es/va/acuerdo/22778)

**Títol:** NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 24 de febrer de 2022

El Consell de Govern de la Universitat d'Alacant, en la sessió ordinària del dia 24 de febrer de 2022, ha aprovat per unanimitat la Normativa per a l'admissió d'estudiants amb estudis universitaris oficials de grau espanyols parcials o estudis universitaris estrangers.

NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS

EXPOSICIÓ DE MOTIUS

L'article 29 del Reial decret 412/2014, que regula les condicions d'accés als ensenyaments universitaris oficials de grau i els procediments per a l'admissió en les universitats públiques espanyoles, determina els criteris generals a què s'han d'ajustar les universitats per a resoldre les sol·licituds de places d'estudiants amb estudis universitaris oficials espanyols parcials, que desitgen l'admissió en una altra universitat o en estudis universitaris oficials.

L'article 30 del Reial decret 412/2014 inclou, igualment, les condicions generals i les regles que s'han de complir per a resoldre les sol·licituds de places de l'estudiantat amb estudis universitaris estrangers parcials o totals que no hagen obtingut l'homologació o l'equivalència del títol a Espanya.

En els dos casos, s'atribueix a la rectora o el rector de cada universitat la competència per a la resolució d'aquestes sol·licituds, atesos els criteris generals que expressament es concreten en el Reial decret 412/2014 i també els criteris específics que sobre aquesta matèria determine el Consell de Govern.

Amb la finalitat de regular aquestes sol·licituds d'admissió i complir amb el Reial decret i la seua normativa de desenvolupament s'estableix la normativa següent.

I. PLACES OFERIDES

L'accés i l'admissió de l'estudiantat a què es refereix aquesta norma estaran condicionats pel nombre de places oferides en cada estudi per a cada curs acadèmic. En el primer trimestre de l'any la junta del centre responsable de l'estudi determinarà el nombre de places que s'ofereixen.

Els centres corresponents (Facultats i Escola Politècnica Superior) hauran de publicar les places oferides a l'inici del termini de presentació de sol·licituds.

II. REQUISITS

Les sol·licituds de plaça d'estudiants amb estudis universitaris oficials espanyols parcials o estudis universitaris estrangers que vulguen l'admissió en estudis oficials de grau impartits a la Universitat d'Alacant, o els qui vulguen canviar d'estudis de grau en la mateixa universitat, hauran de complir els requisits següents d'acord amb el que disposa l'article 10 del RD 822/2021:

a) Obtenir el reconeixement, almenys, de 30 crèdits ECTS en els estudis que vulga cursar d'acord amb la normativa de reconeixement i transferència de crèdits en estudis oficials.

b) En el cas d'estudis estrangers, aquests poden ser totals o parcials. En el cas d'estudis totals no poden haver obtingut l'homologació o l'equivalència dels títols, diplomes o estudis a Espanya.

A més, per a l'admissió d'alumnat amb estudis estrangers, pot haver-hi titulacions amb requisits lingüístics d'admissió que es concretaran en les respectives pàgines web dels centres.

III. TERMINI DE PRESENTACIÓ

El termini ordinari de presentació de sol·licituds tindrà lloc entre el 15 de març i el 15 de maig. Si les places oferides no foren cobertes amb les sol·licituds presentades dins del període indicat, es podrà obrir un nou termini extraordinari que es farà públic pels centres.

IV. PROCEDIMENT

Les sol·licituds es presentaran, dins del termini indicat, segons el model establit per a cada centre.

Les persones interessades amb estudis universitaris parcials oficials espanyols, acompanyaran la documentació següent:

- Document nacional d'identitat o passaport.

- Certificat acadèmic oficial.

- Programes de les assignatures / guies docents.

En el cas d'estudiants amb estudis universitaris estrangers parcials o totals que no hagen obtingut l'homologació o l'equivalència dels títols, acompanyaran la documentació següent, traduïda i legalitzada segons el país de procedència:

- Original i fotocòpia del passaport o número d'identificació estrangers (NIE). També es podrà presentar original i fotocòpia del document nacional d'identitat (DNI) si es disposa d'aquest.

- Certificació Acadèmica Oficial dels estudis universitaris cursats, i en la qual conste: denominació dels estudis, especificant si són oficials i de nivell universitari, i, d'altra banda, l'escala de qualificacions, indicant necessàriament: la nota mínima per a superar l'assignatura i les franges numèriques que indiquen els nivells d'assoliments.

- Programes de les assignatures de les quals demana reconeixement on consten les hores lectives o els crèdits ECTS.

- Pla d'Estudis.

- Declaració jurada de no haver sol·licitat homologació del títol a través del Ministeri d'Educació.

- Rebut de taxes per l'estudi del reconeixement pagat

En el cas que el nombre de sol·licituds presentades siga superior al de places autoritzades, el centre aplicarà els criteris de prelació següents:

1r. Nota mitjana de l'expedient acadèmic.

2n. Nombre total de crèdits reconeguts.

Les sol·licituds en què quede acreditada la condició de víctima de violència de gènere de la persona sol·licitant seran admeses en tot cas, sempre que hagen obtingut un mínim de 30 crèdits ECTS reconeguts, sense que aquestes admissions computen a l'efecte dels límits d'admissió aprovats per les respectives juntes de centre. Les persones que acrediten la condició de víctima de violència de gènere podran presentar la sol·licitud en qualsevol moment del curs acadèmic.

V. RESOLUCIÓ, COMUNICACIÓ I RECLAMACIÓ

La resolució d'admissió correspon a la degana o el degà o la directora o el director per delegació de la rectora o el rector, en el termini d'un mes des de la finalització del termini de presentació de sol·licituds. En la resolució es farà constar l'admissió, els reconeixements acceptats i, si escau, els motius de la denegació.

Els resultats del procés d'admissió s'informaran pels canals habituals de comunicació de la Universitat d'Alacant.

La resolució d'admissió només tindrà validesa per al curs immediatament posterior a la data de la sol·licitud, sense que en cap cas puga significar reserva de plaça per als cursos següents.

Cada estudiant formalitzarà la matrícula el dia establit a aquest efecte, si no ho fera perdria la plaça assignada.

Sobre els resultats del procés de valoració de les sol·licituds presentades, la persona interessada podrà interposar, amb caràcter potestatiu, recurs de reposició davant de la rectora o el rector, en el termini d'un mes comptador des del dia hàbil següent al de la publicació dels resultats, o bé interposar recurs contenciós administratiu. Tot això d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.

VI. DISPOSICIÓ DEROGATÒRIA

Es consideren derogades les normes de la Universitat d'Alacant quan s'oposen o siguen incompatibles amb el que disposa aquesta normativa.

VII. DISPOSICIÓ FINAL

Aquesta normativa entrarà en vigor l'endemà de la seua publicació en el Butlletí Oficial de la Universitat d'Alacant, després de l'aprovació pel Consell de Govern.





[Carretera Sant Vicent del Raspeig s/n  
03944 Sant Vicent del Raspeig - Alacant  
 Tel. 75 857 7326 - Fax 75 857 1896](https://www.google.es/maps/@97.172306,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12110&trk=tyah&trkInfo=tarId%1O0920122105138%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)